Blaze7451/Wiki-th-20250601 huggingface dataset:
เอ็น.อี.อาร์.ดี

เอ็น.อี.อาร์.ดี (N.E.R.D) ย่อมาจาก No one Ever Really Dies เป็นวงอัลเทอร์เนทีฟร็อก ฟังก์และฮิปฮอป สัญชาติอเมริกันประกอบด้วยสมาชิกคือ ฟาร์เรลล์ วิลเลียมส์ ,แชด ฮูโก ซึ่งทั้งคู่คือสมาชิกวงเดอะเน็ปจูนส์ และสมาชิกอีกคนคือ เชย์ ฮาเลย์ พวกเขาเซ็นสัญญากับเทดดี้ ไรลีย์ กับสังกัดเวอร์จิน ในฐานะวงดูโอที่ชื่อ เดอะเน็ปจูนส์ หลังจากได้ทำงานให้กับศิลปินหลายครั้งในช่วงปลายคริสต์ทศวรรษ 1990 ก็ได้รวมตัวกับเชย์ ฮาเลย์ ที่ถือเป็นโครงการข้างเคียงของวงเดอะเน็ปจูนส์ ออกอัลบั้มภายใต้ชื่อวง เอ็น.อี.อาร์.ดี ชื่อชุด In Search Of มียอดขาย 603,000 ชุดในสหรัฐอเมริกา ได้รับรางวัลแผ่นเสียงทองคำจาก RIAA ยังได้รับรางวัลประจำปีครั้งที่ 2 ของชอร์ตลิสต์มิวสิกไพรซ์ ผลงานอัลบั้มชุดที่ 2 ของวงชื่อ Fly Or Die  มียอดขาย 412,000 ชุด ในสหรัฐอเมริกา ได้รับรางวัลแผ่นเสียงทองคำ
ในปี 2005 เอ็น.อี.อาร์.ดี หมดสัญญากับค่ายเวอร์จินและแตกวงไป ต่อมาอีก 3 ปี วงได้รวมตัวกันใหม่ภายใต้สังกัดสตาร์แทรกเอนเตอร์เทนเมนต์ ค่ายย่อยของอินเทอร์สโคปเรเคิดส์ ที่ก่อตั้งโดยวิลเลียมส์และฮูโก ออกผลงานชุดที่ 3 ชื่อ Seeing Sound  มียอดขาย 80,000 ชุดในสัปดาห์แรก
ในปี 2006-2016 หลังจากไม่แน่ชัดเรื่องคอนเซ็ปอัลบั้มในปี 2013 ฟาร์เรลล์ วิลเลียมส์ ประสบความสำเร็จในงานเดียวมานับไม่ถ้วน เช่น ซิงเกิล Happy (ประกอบภาพยนตร์ มิสเตอร์แสบร้ายเกินพิกัด 2) , Blurred Lines (ร่วมกับ โรบิน ธิก), Get Lucky (ร่วมกับ ดาฟต์พังก์), Sing (เขียนและโปรดิวเซอร์ให้เอ็ด ชีแรน), Havana (เขียนให้ Camila Cabello), Feel (ร่วมกับ แคลวิน แฮร์ริส) 
ในปี 2017 เอ็น.อี.อาร์.ดี ได้เปิดตัวซิงเกิลใหม่ ในวันที่ 1 พฤศจิกายน 2017 ร่วมกับ รีแอนนา ในชื่อว่า Lemon ภายใต้สังกัดโคลัมเบียเรเคิดส์ ในชื่ออัลบั้ม No One Ever Really Dies วันที่ 30 พฤศจิกายน 2017 ได้ปล่อยซิงเกิลที่สอง "1000" ร่วมกับ ฟิวเจอร์ 

**ผลงานอัลบั้ม**
 In Search Of... (2002)- Fly or Die (2004)- Seeing Sound (2008)- Nothing (2010)- No One Ever Really Dies (2017)

**อ้างอิง**
หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2544
แม่แบบ:พระราชโอรส-พระราชธิดาในรัชกาลที่ 5 ที่ได้ทรงกรม

หมวดหมู่:กล่องนำทางประวัติศาสตร์ไทย
หมวดหมู่:กล่องนำทางพระราชวงศ์และชนชั้นขุนนาง
หมวดหมู่:แม่แบบราชวงศ์ไทย
แม่แบบ:พระราชโอรส-พระราชธิดาในรัชกาลที่ 3 ที่ได้ทรงกรม

หมวดหมู่:กล่องนำทางประวัติศาสตร์ไทย
หมวดหมู่:กล่องนำทางพระราชวงศ์และชนชั้นขุนนาง
หมวดหมู่:แม่แบบราชวงศ์ไทย
แม่แบบ:พระราชโอรส-พระราชธิดาในรัชกาลที่ 2 ที่ได้ทรงกรม

หมวดหมู่:กล่องนำทางประวัติศาสตร์ไทย
หมวดหมู่:กล่องนำทางพระราชวงศ์และชนชั้นขุนนาง
หมวดหมู่:แม่แบบราชวงศ์ไทย
วัดอมรินทรารามวรวิหาร

วัดอมรินทรารามวรวิหาร หรือชื่อเดิมว่า วัดบางหว้าน้อย  ตั้งอยู่ในแขวงศิริราช เขตบางกอกน้อย กรุงเทพมหานคร เป็นพระอารามหลวงชั้นตรีชนิดราชวรวิหาร ต่อมาจัดเป็นชั้นตรีชนิดวรวิหาร ตามประกาศลงวันที่ 30 กันยายน พ.ศ. 2548
ในสมัยกรุงธนบุรีสมเด็จพระเจ้ากรุงธนบุรีโปรดเกล้าฯ ให้บูรณปฏิสังขรณ์ แล้วสถาปนาให้เป็นพระอารามหลวง ต่อมาในสมัยรัชกาลที่ 1 สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ได้ทรงสถาปนาวัดนี้ขึ้นใหม่ได้เป็นผู้สถาปนาขึ้นใหม่หมดทั้งพระอาราม คือ สร้างพระอุโบสถ พระระเบียง วิหาร กำแพงแก้ว ศาลาราย หอระฆัง หอไตร หอสวดมนต์ ศาลาการเปรียญ กุฏิ เสนาสนะ และถนนในพระอาราม รัชกาลที่ 1 ได้พระราชทานนามใหม่ว่า "วัดอมรินทราราม" ตามชื่อของสมเด็จพระอมรินทราบรมราชินี คู่กับวัดบางหว้าใหญ่ที่เปลี่ยนชื่อเป็นวัดระฆังโฆสิตารามวรมหาวิหาร ในสมัยสงครามโลกครั้งที่สอง วัดถูกทิ้งระเบิดใส่ แต่อุโบสถไม่ถูกทำลาย

**อ้างอิง**
  ศาสนสถานที่สำคัญในสมัยกรุงธนบุรี date=2008-05-22  wangdermpalace.com-  โรงเรียนวัดอมรินทราราม

**แหล่งข้อมูลอื่น**
100.483256
อมรินทรารามวรวิหาร
อมรินทรารามวรวิหาร
หมวดหมู่:โบราณสถานในเขตบางกอกน้อย
ลิซก

รูปลิซกจากเกม Romance Of The Three Kingdoms XI ของค่ายเกม KOEI
ลิซก (Li Su) เป็นเสนาธิการคนสำคัญของตั๋งโต๊ะเป็นคนที่มีวาทะศิลป์เป็นเลิศ เมื่อตั๋งโต๊ะคิดปลดหองจูเปียนจากตำแหน่งฮ่องเต้ และตั้งหองจูเหียบขึ้นเป็นกษัตริย์ มีผู้ไม่เห็นด้วยหลายคน โดยเฉพาะเต๊งหงวน เจ้าเมืองเกงจิ๋ว หลายวันต่อมาเต๊งหงวนได้ยกทัพมารบกับตั๋งโต๊ะ เต๊งหงวนมีลิโป้เป็นลูกบุญธรรมและองครักษ์ ลิโป้มีฝีมือเก่งกาจสามารถตีทัพตั๋งโต๊ะจนต้องถอยกลับค่ายไป ตั๋งโต๊ะอยากได้ลิโป้เป็นขุนพลของตน ลิซกซึ่งเป็นคนบ้านเดียวกับลิโป้จึงอาสาไปเกลี้ยกล่อมลิโป้ โดยขอม้าเซ็กเธาว์และสมบัติจากตั๋งโต๊ะ เพื่อไปมัดใจลิโป้ ลิซกเกลี้ยกล่อมลิโป้ได้สำเร็จและยุให้ลิโป้สังหารเต๊งหงวนเสีย เมื่อมีลิโป้อยู่ข้างกาย ตั๋งโต๊ะจึงไม่กลัวใครอีกต่อไป กระทำการปลดหองจูเปียน และตั้งหองจูเหียบขึ้นเป็นพระเจ้าเหี้ยนเต้ ลิซกได้ความชอบใหญ่หลวงในการเกลี้ยกล่อมลิโป้ แต่ไม่ได้บำเหน็จรางวัลอันใดจากตั๋งโต๊ะเลย จึงนึกน้อยใจอยู่

**ประวัติ**
กองทัพพันธมิตร 18 หัวเมืองนำโดยอ้วนเสี้ยวได้ยกมาตีลกเอี๋ยง ลิซกได้เป็นเป็นที่ปรึกษาของฮัวหยงในการต้านศึกที่ด่านกิสุยก๋วน และแนะนำฮัวหยงในการตีกองทัพซุนเกี๋ยน ทัพหน้าของกองทัพพันธมิตรจนแตกกระเจิงไป อย่างไรก็ตาม ต่อมาฮัวหยงถูกกวนอูสังหาร และจากเหตุการณ์ที่เล่าปี่ กวนอู เตียวหุย รบกับลิโป้ ทำให้ลิโป้ต้องถอยทัพกลับมา ตั๋งโต๊ะกลัวกองทัพพันธมิตรจึงย้ายเมืองหลวงไปเตียงฮัน ลิซกได้ติดตามไปด้วย
ต่อมา ลิโป้เกิดกินแหนงแคลงใจกับตั๋งโต๊ะเพราะนางเตียวเสี้ยน ตั๋งโต๊ะได้พานางเตียวเสี้ยนย้ายไปอยู่ที่เมืองเหมยอู่ อ้องอุ้นยุให้ลิโป้คิดฆ่าตั๋งโต๊ะ และคิดอุบายหาทางใช้คนไปหลอกตั๋งโต๊ะให้มาที่เตียงฮันและจัดการฆ่าเสีย อ้องอุ้นคิดได้ว่าลิซกยังน้อยใจที่ตั๋งโต๊ะไม่บำเหน็จรางวัลในความชอบที่เกลี้ยกล่อมลิโป้ จึงขอให้ลิซกไปหลอกตั๋งโต๊ะว่าพระเจ้าเหี้ยนเต้สละบัลลังก์ให้ตั๋งโต๊ะขึ้นครองต่อไป ลิซกรับคำและสามารถหลอกตั๋งโต๊ะได้สำเร็จ ทำให้ตั๋งโต๊ะถูกลิโป้สังหารในเวลาต่อมา หลังจากตั๋งโต๊ะเสียชีวิต ลิฉุย กุยกี ลูกน้องของตั๋งโต๊ะ ได้ยกทัพตีเตียงฮันเพื่อยึดอำนาจคืน ลิซกได้อาสาลิโป้ไปรบกับลิฉุย กุยกี แต่รบแพ้กลับมา ทหารเสียชีวิตไปกว่าครึ่ง ลิโป้โกรธมากสั่งให้ประหารลิซกเสีย

**ดูเพิ่ม**
 ตัวละครในสามก๊ก- ตั๋งโต๊ะ- ลิโป้
หมวดหมู่:บุคคลที่เกิดในคริสต์ศตวรรษที่ 2
ลิซก
หมวดหมู่:ตั๋งโต๊ะและผู้เกี่ยวข้อง
หมวดหมู่:นายทหารของลิโป้
แม่แบบ:พระราชโอรส-พระราชธิดาในรัชกาลที่ 1 ที่ได้ทรงกรม

หมวดหมู่:กล่องนำทางประวัติศาสตร์ไทย
หมวดหมู่:กล่องนำทางพระราชวงศ์และชนชั้นขุนนาง
หมวดหมู่:แม่แบบราชวงศ์ไทย
เป้าหมายการพัฒนาสหัสวรรษ

เป้าหมายการพัฒนาสหัสวรรษ (Millennium Development Goals, ย่อ: MDGs) เป็นเป้าหมายการพัฒนาระหว่างประเทศแปดข้อซึ่งสถาปนาระหว่างการประชุมสุดยอดแห่งสหัสวรรษของสหประชาชาติในปี 2543 หลังรับปฏิญญาแห่งสหัสวรรษของสหประชาชาติ รัฐสมาชิกสหประชาชาติทั้ง 189 ประเทศในขณะนั้น (ปัจจุบันมี 193 ประเทศ) และองค์การระหว่างประเทศอย่างน้อย 23 องค์การผูกมัดจะช่วยเหลือให้บรรลุเป้าหมายการพัฒนาสหัสวรรษดังต่อไปนี้ภายในปี 2558
# เพื่อลดจำนวนผู้ขาดสารอาหารลงครึ่งหนึ่ง
# เพื่อบรรลุประถมศึกษาสากล (universal primary education)
# เพื่อส่งเสริมความเท่าเทียมทางเพศและการเพิ่มอำนาจสตรี
# เพื่อลดภาวะการตายของเด็ก
# เพื่อส่งเสริมสุขภาพมารดา
# เพื่อต่อสู้กับโรคเอดส์ มาลาเรียและโรคอื่น
# เพื่อประกันความยั่งยืนของสิ่งแวดล้อม
# เพื่อส่งเสริมความเป็นหุ้นส่วนทั่วโลกสำหรับการพัฒนา

**ควรดู**
เป้าหมายของการพัฒนาที่ยั่งยืน

**อ้างอิง**

**แหล่งข้อมูลอื่น**
  United Nations Millennium Declaration-  MDGs ด้านสาธารณสุข date=2012-04-02 -  ศูนย์ความเป็นเลิศเพื่อ MDGs-  The Millennium Goals เว็บสหประชาชาติ
หมวดหมู่:สหประชาชาติ
หมวดหมู่:การพัฒนา
สะบายดี หลวงพะบาง

สะบายดี หลวงพะบาง เป็นภาพยนตร์ร่วมทุนระหว่างไทย-ลาว cn-span|ถือเป็นภาพยนตร์ลาวเอกชนเรื่องแรกในรอบ 33 ปี กำกับโดย ศักดิ์ชาย ดีนาน และอนุสอน สิริสักดา จัดทำโดย บริษัท สปาต้า ครีเอทีฟ และบริษัทค่ายเพลงยักษ์ใหญ่ บริษัท ลาวอาร์ต มีเดีย ซึ่งดูได้แต่เด็กและเยาวชนคอยให้คำแนะนำแก่ผู้ใหญ่และบุตรหลานของท่าน นำแสดงโดย อนันดา เอเวอร์ริ่งแฮม ซึ่งร่วมลงทุนสร้างด้วย และนางเอกชาวลาว อาลี่ คำลี่ พิลาวง ออกฉายในประเทศไทยเมื่อวันที่ 5 มิถุนายน พ.ศ. 2551 ภาพยนตร์เรื่องนี้ถ่ายทำในเวียงจันทน์ หลวงพระบาง และจำปาศักดิ์ใช้เวลาถ่ายทำ 13 วัน ทำรายได้ในสัปดาห์แรก 5.4 ล้านบาท ทำรายได้รวม 11 ล้านบาท

**เรื่องย่อ**
สอน (อนันดา เอเวอร์ริ่งแฮม) ช่างภาพที่ถูกส่งตัวไปถ่ายรูปที่ประเทศลาว แบบไม่เต็มใจนัก ถึงแม้ว่าสอนจะมีเชื้อสายลาวอยู่แต่ไม่มีข้อมูลและไม่เคยไปประเทศลาวเลยสักครั้ง จนมาถึงเมืองปากเซ เขาจ้างมัคคุเทศก์ที่ชื่อ น้อย (คำลี่ พิลาวง) พาเดินทางถ่ายรูปในแถบลาวใต้ ไปน้ำตกหลี่ผี คอนพะเพ็ง และสี่พันดอน แต่เนื่องจากน้อยเพิ่งทำงานครั้งแรกจึงพาหลงไปตลอดทาง และสอนจำใจไปบ้านเก่าของพ่อตามที่เคยสั่งไว้ เมื่อถึงสอนพบกับญาติที่ห่างไปหลายสิบปีแต่ต่างจำเขาได้และได้รับการต้อนรับอย่างดี จนสอนเปลี่ยนความคิดว่าลาวก็คือบ้านหนึ่งของเขา
สอนชอบพอกับน้อย แต่น้อยก็เริ่มเป็นฝ่ายถอยและหลบหน้าเพราะกลัวสนิทสนมกันเกินไป สอนต้องพิสูจน์ให้น้อยเห็นว่าเขาไม่ใช่นักท่องเที่ยวที่สร้างความรักแบบชั่วคราว

**นักแสดง**
 อนันดา เอเวอร์ริ่งแฮม รับบท สอน- คำลี่ พิลาวง รับบท น้อย

**ดีวีดี**
ดีวีดีภาพยนตร์ สะบายดี หลวงพะบาง ออกวางขายเมื่อ 14 สิงหาคม พ.ศ. 2551 จัดจำหน่ายโดยโรส มีเดีย มีจำนวน 1 แผ่น ระบบภาพเป็น Widescreen Anamorphic 2.35.1 ซึ่งเป็นอัตราส่วนเหมือนอย่างฉายในโรงภาพยนตร์ (มีคำเตือนขึ้น) ส่วนระบบเสียงภาษาไทย 2 ระบบ คือ Dolby Digital 5.1 และ Dolby Digital 2.0 มีคำบรรยายภาษาไทย ในแผ่นยังมีเบื้องหลัง เทรลเลอร์หนัง ส่วนที่ถูกตัดออกไป ข่าว

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2008-06-01 
หมวดหมู่:ภาพยนตร์ไทย
หมวดหมู่:ภาพยนตร์ลาว
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ที่ถ่ายทำในหลวงพระบาง
หมวดหมู่:ภาพยนตร์ที่ถ่ายทำในเวียงจันทน์
หมวดหมู่:ภาพยนตร์ที่ถ่ายทำในปากเซ
หลุมดำมวลยวดยิ่ง

ไฟล์:Black hole - Messier 87.jpg|thumb|250px|ภาพถ่ายวิทยุโทรทรรศน์ของหลุมดำมวลยวดยิ่งที่แกนกลางของดาราจักรเมซีเย 87 กลุ่มดาวหญิงสาว มีมวลประมาณหนึ่งพันล้านเท่าของดาวอาทิตย์ ถ่ายโดยกล้องโทรทรรศน์ขอบฟ้าเหตุการณ์ เผยแพร่เมื่อ 10 เมษายน พ.ศ. 2562
ไฟล์:Rxj1242 comp.jpg|thumb|250px|ภาพบน: ภาพร่างแสดงเหตุการณ์ที่หลุมดำมวลยวดยิ่งฉีกดาวฤกษ์ออกป็นเสี่ยง ภาพล่าง: การคาดคะเนเหตุการณ์ที่หลุมดำมวลยวดยิ่งดูดกลืนดาวฤกษ์ในดาราจักร RXJ 1242-11 ด้านซ้าย คือภาพถ่ายรังสีเอกซ์ ด้านขวา คือภาพถ่ายในแสงที่ตามองเห็น
หลุมดำมวลยวดยิ่ง (supermassive black hole: SMBH) คือหลุมดำที่มีมวลมากในระดับ 5 ถึง 10 เท่าของมวลดวงอาทิตย์ ดาราจักรส่วนใหญ่รวมทั้งทางช้างเผือก (แต่ไม่ใช่ทุกดาราจักร) มักมีหลุมดำมวลยวดยิ่งอยู่ที่บริเวณศูนย์กลาง
หลุมดำมวลยวดยิ่งมีคุณลักษณะสำคัญที่สามารถแบ่งแยกจากหลุมดำธรรมดาได้คือ- ค่าความหนาแน่นเฉลี่ยของหลุมดำมวลยวดยิ่ง (หาได้จาก มวลของหลุมดำหารด้วยค่าปริมาตรชวาทซ์ชิลท์) จะมีค่าต่ำมาก และอาจต่ำกว่าค่าความหนาแน่นของอากาศอีกด้วย ทั้งนี้เนื่องจากรัศมีชวาทซ์ชิลท์ มีค่าแปรผันตรงกับมวล ในขณะที่ค่าความหนาแน่นแปรผกผันกับปริมาตร เมื่อปริมาตรของวัตถุทรงกลม (เช่น ขอบฟ้าเหตุการณ์ของหลุมดำที่ไม่หมุนรอบตัว) แปรผันโดยตรงกับค่ารัศมี และค่าของมวลเพิ่มขึ้นเป็นเส้นตรง ปริมาตรจึงเพิ่มขึ้นในอัตราที่สูงกว่าการเพิ่มของมวลอย่างมาก ดังนั้นค่าความหนาแน่นจะยิ่งลดน้อยลงเมื่อรัศมีของหลุมดำใหญ่มากขึ้น อย่างไรก็ดีพึงระลึกเสมอว่า ผลการคำนวณเช่นนี้เป็นไปตามคำนิยามทางวิทยาศาสตร์ และอาจไม่เกิดขึ้นจริงในทางกายภาพก็ได้- แรงดึงดูดแบบไทดัลในอาณาเขตของขอบฟ้าเหตุการณ์จะอ่อนแรงมากอย่างมีนัยสำคัญ เนื่องจากซิงกูลาริตีที่ศูนย์กลางอยู่ห่างจากขอบมาก หากมีนักท่องอวกาศเดินทางผ่านเข้าไปในใจกลางหลุมดำแล้วก็จะไม่สามารถรู้สึกถึงแรงดึงดูดแบบไทดัลได้เลยจนกว่าจะล่วงลึกเข้าไปภายในหลุมดำแล้ว

**อ้างอิง**
 Julian H. Krolik (1999). Active Galactic Nuclei. Princeton University Press. ISBN 0-691-01151-6.

**ดูเพิ่ม**
 ดาราจักร- นิวเคลียสดาราจักรกัมมันต์- ดาวนิวตรอน- เควซาร์

**แหล่งข้อมูลอื่น**
  ภาพหลุมดำมวลยวดยิ่ง จากองค์การนาซา-  หลุมดำที่ใจกลางทางช้างเผือก date=2007-10-31 
หมวดหมู่:หลุมดำ
หมวดหมู่:ดาราจักร
พระเจ้าบรมวงศ์เธอ พระองค์เจ้าวรลักษณาวดี

พระเจ้าบรมวงศ์เธอ พระองค์เจ้าวรลักษณาวดี (12 มิถุนายน พ.ศ. 2415 – 18 สิงหาคม พ.ศ. 2469) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาสุด ในรัชกาลที่ 5

**พระประวัติ**
พระเจ้าบรมวงศ์เธอ พระองค์เจ้าวรลักษณาวดี เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาสุด ในรัชกาลที่ 5 (ธิดาพระยาสุรินทรราชเสนี (จั่น) กับคุณหญิงกลิ่น) เมื่อวันพุธ ขึ้น 7 ค่ำ เดือน 8 ปฐมาษาฒ ปีวอก ตรงกับวันที่ 12 มิถุนายน พ.ศ. 2415 โดยเป็นพระราชธิดาพระองค์แรกที่ประสูติใน “เศวตฉัตร”
พระเจ้าบรมวงศ์เธอ พระองค์เจ้าวรลักษณาวดี สิ้นพระชนม์ด้วยพระโรคพระหทัย (หัวใจ) และ พระอันตะ (ลำไส้ใหญ่) พิการเมื่อเวลา 8.25 น. ที่ตำหนักใน พระบรมมหาราชวัง ในสมัยรัชกาลที่ 7 เมื่อวันที่ 18 สิงหาคม พ.ศ. 2469 สิริพระชันษา 54 พรรษา ต่อมาในเวลา 18.00 น. วันเดียวกัน พระบาทสมเด็จพระปกเกล้าเจ้าอยู่หัว เสด็จพระราชดำเนินจาก พระที่นั่งอัมพรสถาน มายังพระบรมมหาราชวังเพื่อพระราชทานน้ำสรงพระศพ พระราชทานเพลิงพระศพเมื่อวันที่ 23 พฤษภาคม พ.ศ. 2471 ณ พระเมรุ ท้องสนามหลวง
พระองค์เจ้าวรลักษณาวดีเมื่อทรงพระเยาว์

**พระเกียรติยศ**

**พระอิสริยยศ**
 12 มิถุนายน พ.ศ. 2415 – 23 ตุลาคม พ.ศ. 2453 : พระเจ้าลูกเธอ พระองค์เจ้าวรลักษณาวดี- 23 ตุลาคม พ.ศ. 2453 – 18 สิงหาคม พ.ศ. 2469 : พระเจ้าพี่นางเธอ พระองค์เจ้าวรลักษณาวดี- 10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าวรลักษณาวดี

**เครื่องราชอิสริยาภรณ์**

**พงศาวลี**

**อ้างอิง**
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
ลำไส้เล็กส่วนต้น

ลำไส้ส่วนต้นหรือดูโอดีนัม (Duodenum) เป็นลำไส้เล็กส่วนแรกในสัตว์มีกระดูกสันหลังชั้นสูงส่วนใหญ่ รวมถึงสัตว์เลี้ยงลูกด้วยนม สัตว์เลื้อยคลานและสัตว์ปีก ในปลา ส่วนของลำไส้เล็กนั้นไม่ชัดเจน และอาจใช้คำว่า ลำไส้เล็กหน้าหรือลำไส้เล็กต้น (proximal intestine) แทน ในสัตว์เลี้ยงลูกด้วยนม ลำไส้เล็กส่วนต้นอาจเป็นที่ดูดซึมเหล็กหลัก
ลำไส้เล็กส่วนต้นอยู่ก่อนลำไส้เล็กส่วนกลาง (jejunum) และลำไส้เล็กส่วนปลาย (ileum) และเป็นลำไส้เล็กส่วนที่สั้นที่สุด เป็นที่ที่เกิดการย่อยเชิงเคมีมากที่สุด 

**อ้างอิง**
หมวดหมู่:ระบบทางเดินอาหาร
น้ำย่อย

น้ำย่อยของลำไส้เล็ก (Intestinal Juices) เป็นน้ำย่อยที่สร้างมาจากนำลำไส้เล็กเอง  ประกอบด้วยเอนไซม์หลายชนิด  ดังนี้

**ไดเพปทิเดส  (Dipeptidase) ย่อย Dipeptide ได้   Amino  Acid**
 มอลเทส  (Maltase)  ย่อย  Maltose   ได้ Glucose  +  Glucose- ซูเครส  (Sucrase)  ย่อย  Sucrose   ได้ Glucose  +  Fructose- แลกเตส  (Lactase)  ย่อย  Lactose   ได้ Glucose  +  Galactose- ไลเพส  (Lipase)  ย่อย  Fat  ได้ Fatty Abe+  Glycerol
นอกจากนี้ยังมีเอนไซม์อีกหลายชนิดที่ช่วยย่อยสลายเพปไตด์ (Peptide) จนได้  Amino Acid  เช่น  Carboxypeptidase  และ  Aminopeptidase

**การควบคุมการหลั่งน้ำย่อยของลำไส้เล็ก**
ลำไส้เล็ก  จะหลั่งน้ำย่อยออกมาอยู่ภายใต้การควบคุมของระบบประสาทอัตโนมัติ  (ANS  =  Autonomic  Nervous  System)  ชนิด  Parasympathetic  Nerve  หรือเป็นประสาทสมองคู่ที่  10  (Vagus Nerve) มีการย่อยเชิงกลโดยการบีบตัวของกล้ามเนื้อทางเดินอาหารและมีการย่อยทางเคมีโดยเอนไซม์เพปซิน (pepsin) ซึ่งจะทำงานได้ดีในสภาพที่เป็นกรด โดยชั้นในสุดของกระเพาะจะมีต่อมสร้างน้ำย่อยซึ่งมีเอนไซม์เปปซินและกรดไฮโดรคลอริก (กรดเกลือ) เป็นส่วนประกอบ เอนไซม์เปปซินจะย่อยโปรตีนให้เป็นเพปไทด์ (peptide) ในกระเพาะอาหารนี้ยังมีเอนไซม์อยู่อีกชนิดหนึ่งชื่อว่า "เรนนิน" ทำหน้าที่ย่อยโปรตีนในน้ำนม ในขณะที่ไม่มีอาหาร กระเพาะอาหารจะมีขนาด 50 ลูกบาศก์เซนติเมตร แต่เมื่อมีอาหารจะมีการขยายได้อีก 10 – 40 เท่า 
# น้ำย่อยมอลเทส (maltase) เป็นเอนไซม์ที่ย่อยน้ำตาลมอลโทสให้เป็นกลูโคส (ข้าว มัน ) 
# น้ำย่อยซูเครส (sucrase) เป็นเอนไซม์ที่ย่อยน้ำตาลทรายหรือน้ำตาลซูโครส (sucrose) ให้เป็นกลูโคสกับฟรักโทส (fructose) (ผลไม้) 
# น้ำย่อยแลกเทส (lactase) เป็นเอนไซม์ที่ย่อยน้ำตาลแลกโทส (lactose) ให้เป็นกลูโคสกับกาแลกโทส (galactose)  (นม )

**น้ำย่อยของตับอ่อน  (pancreas)**
น้ำย่อยของตับอ่อน  (Pancreatic Juice) เป็นเอนไซม์ที่สร้างมาจากตับอ่อน  (Pancreas) มีสภาพเป็นเบส  ประกอบด้วย- โซเดียมไบคาร์บอเนต  (NaHCO3) มีคุณสมบัติเป็นเบส  จึงถือว่าเหมาะสมที่จะทำให้ลำไส้เล็กมีสภาวะเป็นเบส  ซึ่งเอนไซม์ต่างๆ  (จาก  3แหล่ง) จะทำงานได้ (ยกเว้น  Pepsin จากกระเพาะอาหารจะหมดประสิทธิภาพ) เพราะในขณะที่อาหารผ่านกระเพาะอาหารมีสภาวะเป็นกรด- น้ำย่อยอะไมเลส  (Amylase) ทำหน้าที่ย่อยแป้ง (Starch) และ  เดกซ์ตริน (Dextrin) มอลโทส (Maltose)- น้ำย่อยไลเพส  (Lipase) ทำหน้าที่ย่อยไขมัน (Fat) กรดไขมัน (Fatty Acid) และกลีเซอรัล
หมวดหมู่:ระบบทางเดินอาหาร
การผ่อนคลายความตึงเครียด

ไฟล์:Leonid Brezhnev and Richard Nixon talks in 1973.png|thumb|right|300px|เลโอนิด เบรจเนฟ ผู้นำโซเวียต (ซ้าย) และริชาร์ด นิกสัน ผู้นำสหรัฐ (ขวา) ระหว่างการเยือนสหรัฐของเบรจเนฟในค.ศ. 1973 นับเป็นหนึ่งในเหตุการณ์สำคัญของเดต็องต์
เดต็องต์ (Détente) แปลว่า "ผ่อนคลาย" เป็นศัพท์ที่พาดพิงถึงสงครามเย็น โดยทั่วไปหมายถึงช่วงเวลาระหว่างค.ศ. 1969 ถึง 1974 ซึ่งเกิดการเปลี่ยนแปลงสัมพันธ์ทางการทูตระหว่างประเทศอภิมหาอำนาจอย่างสหรัฐอเมริกาและสหภาพโซเวียต โดยทั้งสองประเทศพยายามลดความตึงเครียดและความเป็นปฏิปักษ์ต่อกันด้วยการหันมาปรับเปลี่ยนนโยบายการต่างประเทศที่มุ่งแข่งขันกันขยายอำนาจและแผ่อิทธิพลตลอดจนสะสมอาวุธนิวเคลียร์ มาเป็นการสร้างความสัมพันธ์ฉันมิตรต่อกันและร่วมมือกันในด้านเศรษฐกิจ สังคม การค้า และวัฒนธรรม ส่งผลให้บรรยากาศความตึงเครียดของสงครามเย็นในยุโรปและส่วนอื่นของโลกผ่อนคลายลง

**อ้างอิง**
 อนันต์ชัย เลาหะพันธุ. สารานุกรมประวัติศาสตร์ยุโรปฉบับราชบัณทิตยสถาน เล่ม C-D
หมวดหมู่:สงครามเย็น
หมวดหมู่:ภาพยนตร์แบ่งตามระดับ

หมวดหมู่สำหรับ ภาพยนตร์ แบ่งตาม ระดับผู้ชม (Films by Motion picture rating systems) 
ดูเพิ่ม - :หมวดหมู่:ภาพยนตร์แบ่งตามเนื้อหาท้องเรื่อง (Films by Subject / Topic)- :หมวดหมู่:ภาพยนตร์แบ่งตามประเภท (Films by Genre)- :หมวดหมู่:ภาพยนตร์แบ่งตามปีที่ออกฉาย (Films by Year) - :หมวดหมู่:ภาพยนตร์แบ่งตามเทคโนโลยีการผลิต (Films by Technique‎ / Media Format‎) - :หมวดหมู่:ภาพยนตร์แบ่งตามแหล่งที่มา ของบทภาพยนตร์ (Films by Source) - :หมวดหมู่:ภาพยนตร์แบ่งตามภาษา (Films by Language) - ภูมิประเทศ 
** :หมวดหมู่:ภาพยนตร์แบ่งตามฉากการถ่ายทำ สถานที่ตามท้องเรื่องและตามยุคสมัยในท้องเรื่อง (Films by Scene / Screen / Stills) 
** :หมวดหมู่:ภาพยนตร์แบ่งตามประเทศ ของผู้ผลิต (Films by Country) 
** :หมวดหมู่:ภาพยนตร์แบ่งตามสถานที่ถ่ายทำ สถานที่ตั้ง กองถ่ายหลัก และกองถ่ายรอง (Films by Location) - แบ่งตาม ผู้ผลิต 
** :หมวดหมู่:ภาพยนตร์แบ่งตามผู้กำกับการแสดง (Films by Director) 
** :หมวดหมู่:ภาพยนตร์แบ่งตามผู้อำนวยการสร้าง บริษัทผู้สร้าง (Films by Production Company) 
** :หมวดหมู่:ภาพยนตร์แบ่งตามสตูดิโอ ผู้ดำเนินการถ่ายทำ และเผยแพร่ (Films by Studio) 
*1รเรตติ้ง
โปรแกรมเงินเดือน

โปรแกรมเงินเดือน เป็นชื่อเรียกของโปรแกรมในส่วนหนึ่งของโปรแกรมบริหารงานบุคคล ที่เน้นเรื่องการจ่ายเงินเดือน/ค่าจ้าง คำว่า โปรแกรมเงินเดือน หรือ ที่เรียกเป็นภาษาอังกฤษว่า Payroll มักนิยมเรียกกันโดยทั่วไปสำหรับฝ่ายบุคคลของทุกองค์กรมักจะรู้จักโปรแกรมเงินเดือน หรือเคยผ่านประสบการณ์มาเป็นอย่างดี
หมวดหมู่:ซอฟต์แวร์
ยูโรคอมมิวนิสต์

ยูโรคอมมิวนิสต์ เป็นการรวมกลุ่มของพรรคคอมมิวนิสต์ต่างๆในประเทศยุโรปตะวันตกที่มีพรรคคอมมิวนิสต์ อิตาลี ฝรั่งเศส และสเปนเป็นแกนนำ มีบทบาททางการเมืองอย่างมากในช่วง พ.ศ. 2517 - 2521 เพื่อดำเนินนโยบายเป็นอิสระจากสหภาพโซเวียต เป็นขบวนการเสรีนิยมทางการเมืองของพรรคคอมมิวนิสต์อิตาลี ฝรั่งเศส และสเปนที่ปฏิเสธอุดมการณ์ทางการเมืองลัทธิมาร์กซ-เลนิน และบทบาทความเป็นผู้นำของสหภาพโซเวียตในขบวนการคอมมิวนิสต์สากล ยูโรคอมมิวนิสต์เน้นนโยบายการต่อสู้ทางการเมืองด้วยระบบรัฐสภา และการสร้างสรรค์ประเทศบนเส้นทางสังคมนิยมด้วยวิธีการและแนวทางอันหลากหลาย 
หมวดหมู่:พรรคคอมมิวนิสต์
สแตมฟอร์ด

สแตมฟอร์ด หรือ แสตมฟอร์ด (Stamford) สามารถหมายถึง- สแตมฟอร์ด เมืองในรัฐคอนเนตทิคัต- มหาวิทยาลัยนานาชาติแสตมฟอร์ด (Stamford International University) มหาวิทยาลัยในประเทศไทย- โทมัส สแตมฟอร์ด แรฟเฟิลส์ (Thomas Stamford Bingley Raffles) ผู้ก่อตั้งเมืองสิงคโปร์- สแตมฟอร์ดบริดจ์ (Stamford Bridge) สนามเหย้าของสโมสรฟุตบอลเชลซี
อาจสะกดผิดจาก- มหาวิทยาลัยสแตนฟอร์ด (Stanford University) มหาวิทยาลัยในสหรัฐอเมริกา
ไทยลีก ฤดูกาล 2545/46

ไทยลีก ฤดูกาล 2545/46 หรือ จีเอสเอ็มไทยลีก ฤดูกาล 2545/46 ตามชื่อผู้สนับสนุนคือ จีเอสเอ็ม เป็นการแข่งขัน ไทยพรีเมียร์ลีก ประกอบด้วย 10 สโมสร โดยสองทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ และ อันดับที่ 8 จะต้องไปเพลย์ออฟเลื่อนชั้น/ตกชั้นกับ สโมสรที่จบอันดับที่ 3 ใน ไทยลีกดิวิชัน 1 

**การเปลื่ยนแปลงภายในสโมสร**
 สโมสรองค์การโทรศัพท์แห่งประเทศไทย ได้เปลี่ยนชี่อเป็น สโมสร บมจ.ทศท คอร์ปอเรชั่น ตาม การแปรรูปรัฐวิสาหกิจ ขององค์กร

**ตารางคะแนนเมื่อสิ้นสุดฤดูกาล**

**รอบเพลย์ออฟ เลื่อนชั้น/ตกชั้น**
สโมสรที่จบอันดับที่ 8 ต้องเล่น เพลย์ออฟ เลื่อนชั้น/ตกชั้น กับสโมสรอันดับที่ 3 ของ ดิวิชั่น 1 2545/46 โดยผลการแข่งขันรวมสองนัด สโมสรพนักงานยาสูบ ชนะ 1 - 0 ได้ลงเล่นใน ไทยลีก ฤดูกาลถัดไป
เลกแรก
----
เลกสอง

**ภาพรวมการแข่งกันระหว่างฤดูกาล**

**ควีนสคัพ**
 สโมสรฟุตบอลโอสถสภา ชนะเลิศการแข่งขัน ฟุตบอลชิงถ้วยพระราชทาน ควีนสคัพ ครั้งที่ 30 โดยการเอาชนะ สโมสร บมจ.ทศท คอร์ปอเรชั่น ไป 1-0 ในนัดชิงชนะเลิศ

**อันดับผู้ทำประตูสูงสุด**
12 ประตู
*ศรายุทธ ชัยคำดี - (การท่าเรือฯ)
11 ประตู
*วรวุฒิ ศรีมะฆะ - (บีอีซี เทโรศาสน)
10 ประตู
*ส่งเสริม มาเพิ่ม - (ทหารอากาศ)
9 ประตู
*สนอง ชัยประโคม - (ธนาคารกรุงเทพ)
8 ประตู
*อนุชา ช่วยศรี - (ทหารอากาศ)
7 ประตู
*มานิตย์ น้อยเวช - (ธนาคารกรุงเทพ)
*ปิยะวัฒน์ ทองแม้น - (ธนาคารกรุงไทย)
*กิตติศักดิ์ ใจหาญ - (โอสถสภา)
*วิมล จันทร์คำ - (โอสถสภา)
*วสันต์ นาทะสัน - (พนักงานยาสูบ)
6 ประตู
*จตุพงษ์ ทองสุข - (บีอีซี เทโรศาสน)
*พิภพ อ่อนโม้ - (บีอีซี เทโรศาสน)
*วิชาญ สากิยะ - (ธนาคารกรุงไทย)
*เศกสรรค์ ปิตุรัตน์ - (สินธนา)
*กิตติพงษ์ มูลพงศ์ - (องค์การโทรศัพท์ฯ)
5 ประตู
*ณรงค์ศักดิ์ ปั้นแตง - (ทหารอากาศ)
*สันติ ไชยเผือก - (สินธนา)
*ยุทธนา ไชยแก้ว - (ธนาคารกรุงไทย)

**รางวัลประจำฤดูกาล **

**ผู้ฝึกสอนยอดเยี่ยมประจำปี**
 ณรงค์ สุวรรณโชติ - ธนาคารกรุงไทย

**ผู้เล่นยอดเยี่ยมประจำปี**
 คัมภีร์ ปิ่นฑะกูล - ธนาคารกรุงเทพ

**อ้างอิง**
หมวดหมู่:ไทยลีกแบ่งตามฤดูกาล
หมวดหมู่:ฟุตบอลในประเทศไทยปี พ.ศ. 2545
หมวดหมู่:ฟุตบอลในประเทศไทยปี พ.ศ. 2546
ไทยลีก ฤดูกาล 2544/45

ไทยลีก ฤดูกาล 2544/45 หรือ จีเอสเอ็มไทยลีก ฤดูกาล 2544/45 ตามชื่อผู้สนับสนุนคือ จีเอสเอ็ม เป็นการแข่งขัน ไทยพรีเมียร์ลีก ประกอบด้วย 12 สโมสร โดยสามทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ เนื่องจากฝ่ายจัดการแข่งขัน ได้กำหนดให้มีแค่ 10 สโมสรเข้าร่วมการแข่งขัน ในฤดูกาลถัดไป โดยในฤดูกาลนี้ ได้มีการเปลื่ยนผู้สนับสนุนการแข่งขันจาก คาลเท็กซ์ เป็น จีเอสเอ็ม

**สโมสรที่เข้าร่วมการแข่งขัน**

**ตารางคะแนนเมื่อสิ้นสุดฤดูกาล**

**ภาพรวมในฤดูกาล**

**ควีนสคัพ**
 สโมสรฟุตบอลโอสถสภา ชนะเลิศการแข่งขัน ฟุตบอลชิงถ้วยพระราชทาน ควีนสคัพ ครั้งที่ 29 และเป็นครั้งแรกของสโมสรที่ได้รับตำแหน่งชนะเลิศรายการนี้

**อันดับผู้ทำประตูสูงสุด**
12 ประตู
*วรวุฒิ ศรีมะฆะ - บีอีซี เทโรศาสน
*ปิติพงษ์ กุลดิลก - การท่าเรือฯ
11 ประตู
*กิตติศักดิ์ ใจหาญ - (โอสถสภา)
8 ประตู
*วรวิทย์ ถาวรวัน - (ทหารอากาศ)
7 ประตู
*วสันต์ นาทะสัน - (ธนาคารกรุงเทพ)
*วิชาญ สากิยะ - (ธนาคารกรุงไทย)
*ประเสริฐ อินนุ้ย - (ราชนาวี)
*จักรพงษ์ โภชน์เกาะ - (สินธนา)
6 ประตู
*พิชิตพงษ์ เฉยฉิว - (ธนาคารกรุงไทย)
*ไพฑูรย์ เทียบมา - (โอสถสภา)

**รางวัลประจำฤดูกาล **

**ผู้ฝึกสอนยอดเยี่ยมประจำปี**
 อรรถพล ปุษปาคม - บีอีซี เทโรศาสน

**ผู้เล่นยอดเยี่ยมประจำปี**
 อภิชาติ ทวีเฉลิมดิษฐ์ - ธนาคารกรุงเทพ

**อ้างอิง**
หมวดหมู่:ไทยลีกแบ่งตามฤดูกาล
หมวดหมู่:ฟุตบอลในประเทศไทยปี พ.ศ. 2545
หมวดหมู่:ฟุตบอลในประเทศไทยปี พ.ศ. 2544
ไทยพรีเมียร์ลีก ฤดูกาล 2543

ไทยพรีเมียร์ลีก ฤดูกาล 2543 หรือ คาลเท็กซ์พรีเมียร์ลีก 2543 ตามชื่อผู้สนับสนุนคือ คาลเท็กซ์ เป็นการแข่งขัน ไทยพรีเมียร์ลีก ประกอบด้วย 12 สโมสร โดยทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนทีมอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ ทีมอันดับที่ 2 ของ ไทยลีกดิวิชัน 1 โดยในฤดูกาลนี้

**สโมสรที่เข้าร่วมการแข่งขัน**

**การเปลื่ยนแปลงสโมสรที่เล่นในลีก**
ตกชั้นจาก ไทยลีก 2542
*ทหารบก
เลื่อนชั้นจาก ดิวิชั่น 1 2542
*ตำรวจ (ชนะเลิศ)
*ราชนาวี (ชนะเลิศการแข่งขันเพลย์ออฟฯ)

**สนามเหย้าและที่ตั้ง**

**ข้อมูลสโมสรและผู้สนับสนุน**
หมายเหตุ: ธงชาติที่ระบุทีมชาตินั้นเป็นไปตามกฎข้อบังคับของฟีฟ่า ผู้เล่นสามารถถือสัญชาติที่ไม่เป็นไปตามฟีฟ่าได้มากกว่าหนึ่งสัญชาติ

**ตารางคะแนนเมื่อสิ้นสุดฤดูกาล**

**รอบเพลย์ออฟ เลื่อนชั้น/ตกชั้น**

**รอบเพลย์ออฟ เลื่อนชั้น**
สโมสรที่จบอันดับที่ 11 ต้องเล่น เพลย์ออฟ เลื่อนชั้น/ตกชั้น กับสโมสรรองชนะเลิศ ของ ดิวิชั่น 1 2543 โดย ผลการแข่งขันรวมสองนัด สินธนา ชนะ 3 - 2 ได้ลงเล่นใน ไทยลีก ฤดูกาลถัดไป 
เกมแรก
----
เกมสอง

**รอบเพลย์ออฟ หาสโมสรแข่งขันแทน**
ต่อมา สโมสรธนาคารกสิกรไทย ประกาศยุบสโมสร ทำให้ทีมอันดับสุดท้าย คือ สโมสรองค์การโทรศัพท์ฯ เล่นเพลย์ออฟ เพื่อหาสโมสรที่ 12 มาแข่งขันในลีก  โดยผลการแข่งขันรวมสองนัด องค์การโทรศัพท์ฯ ชนะ 4 - 0 ได้ลงเล่นใน ไทยลีก แทนที่ ธนาคารกสิกรไทย ที่ประกาศยุบสโมสรและถอนทีมออกจากการแข่งขัน
เกมแรก
----
เกมสอง

**อันดับผู้ทำประตูสูงสุด**
16 ประตู
*สุธี สุขสมกิจ - (ธนาคารกสิกรไทย)
15 ประตู
*วรวุฒิ ศรีมะฆะ - (บีอีซี เทโรศาสน)
10 ประตู
*ส่งเสริม มาเพิ่ม - (ทหารอากาศ)
8 ประตู
*พิภพ อ่อนโม้ - (บีอีซี เทโรศาสน)
7 ประตู
*สมฤทธิ์ อ่อนสมจิตร - (กรุงเทพมหานคร)
6 ประตู
*โกศล จันทชาติ - (ธนาคารกรุงไทย)
*ธเนศ บุญลาภ - (ธนาคารกรุงไทย)
*รณชัย สยมชัย - (การท่าเรือฯ)
5 ประตู
*ชมนันท์ สุขเกษม - (กรุงเทพมหานคร)
*เทิดศักดิ์ ใจมั่น - (กรุงเทพมหานคร)
*วุฒิเดช สวัสดิรัมย์ - (ทหารอากาศ)
*ณัฐพงศ์ เพชรน้อย - (ธนาคารกรุงเทพ)
*บำรุง บุญพรม - (ธนาคารกสิกรไทย)
*นิรุจน์ สุระเสียง - (บีอีซี เทโรศาสน)
*ขวัญชัย เฟื่องประกอบ - (ราชนาวี)

**รางวัลประจำฤดูกาล **

**ผู้ฝึกสอนยอดเยี่ยมประจำปี**
 พิชัย ปิตุวงศ์ - บีอีซี เทโรศาสน

**ผู้เล่นยอดเยี่ยมประจำปี**
 อนุรักษ์ ศรีเกิด - บีอีซี เทโรศาสน

**ภาพรวมหลังจากการแข่งขัน**
 สโมสรธนาคารกสิกรไทย ประกาศยุบสโมสรและไม่ส่งทีมลงแข่งขันในทุกๆ รายการของ สมาคมฟุตบอลแห่งประเทศไทยฯ เนื่องจากสโมสรประสบปัญหาทางการเงิน อันเนื่องมาจาก วิกฤตการณ์การเงินในปี 2540

**อ้างอิง**
หมวดหมู่:ไทยลีกแบ่งตามฤดูกาล
หมวดหมู่:ฟุตบอลในประเทศไทยปี พ.ศ. 2543
ไทยพรีเมียร์ลีก ฤดูกาล 2542

ไทยพรีเมียร์ลีก ฤดูกาล 2542 หรือ คาลเท็กซ์พรีเมียร์ลีก ฤดูกาล 2542 ตามชื่อผู้สนับสนุนคือ คาลเท็กซ์ เป็นการแข่งขัน ไทยพรีเมียร์ลีก ประกอบด้วย 12 สโมสร โดยทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนทีมอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ ทีมอันดับที่ 2 ของ ไทยลีกดิวิชัน 1

**สโมสรที่เข้าร่วมการแข่งขัน**

**การเปลื่ยนแปลงสโมสรที่เล่นในลีก**
ตกชั้นจาก ไทยลีก 2541
*ราชประชา
เลื่อนชั้นจาก ดิวิชั่น 1 2541
*ธนาคารกรุงเทพฯ พาณิชย์การ (ชนะเลิศ)

**สนามเหย้าและที่ตั้ง**

**การเปลื่ยนแปลงภายในสโมสร**
สโมสรธนาคารกรุงเทพฯ พาณิชย์การ ได้ทำการเปลี่ยนชื่อสโมสรเป็น สโมสรไดสตาร์ กรุงเทพฯ ในช่วงก่อนเปิดฤดูกาล

**ข้อมูลสโมสรและผู้สนับสนุน**
หมายเหตุ: ธงชาติที่ระบุทีมชาตินั้นเป็นไปตามกฎข้อบังคับของฟีฟ่า ผู้เล่นสามารถถือสัญชาติที่ไม่เป็นไปตามฟีฟ่าได้มากกว่าหนึ่งสัญชาติ

**ตารางคะแนนเมื่อสิ้นสุดฤดูกาล**
สิ้นสุด ณ วันที่ 8 ธันวาคม 2542- กฎการจัดอันดับ: 1st แต้ม; 2nd สถิติการพบกัน; 3rd ผลต่างประตูได้เสีย; 4th จำนวนประตู

**คดีล็อคผลการแข่งขัน**
ในวันที่ 11 ธันวาคม พ.ศ. 2542 ไดสตาร์ กรุงเทพฯ ได้แพ้ในเกมนัดสุดท้ายของฤดูกาลให้กับทหารอากาศไปถึง 10-0 ซึ่งกลายเป็นกรณีข้อสงสัย จนทาง สมาคมฟุตบอลแห่งประเทศไทย ต้องมาสอบสวนว่าเป็นการล๊อคผลหรือไม่ ซึ่งในเวลาต่อมา คณะกรรมการสอบสวนฯ ที่นำโดย วิรัช ชาญพานิชย์ มีมติให้สโมสร พ้นจากสมาชิกภาพของสมาคมฟุตบอลฯ (จากเดิม ที่ตกชั้นใน ไทยลีกดิวิชัน 1) และลงโทษ พงศ์พินิจ อินทรทูต และ วรวรรณ ชิตะวณิช ในฐานะ ผู้จัดการทีมและผู้ฝึกสอน ห้ามยุ่งเกี่ยวกับฟุตบอล เป็นเวลา 1 ปี และ 6 เดือนตามลำดับ แต่ในเวลาต่อมา ไดสตาร์ กรุงเทพฯ ก็ได้ยุบทีมเนื่องจากปัญหาทางการเงินในท้ายที่สุด

**รอบเพลย์ออฟ เลื่อนชั้น**
ทีมอันดับที่ 11 ต้องเล่น เพลย์ออฟ ขึ้นชั้น/ตกชั้น กับทีมอันดับ 2 ของ ไทยลีกดิวิชัน 1 โดยผลการแข่งขันรวมสองนัด ราชนาวี ชนะ 3 - 4 ทำให้ ทหารบก ตกชั้นสู่ ไทยลีกดิวิชัน 1 และ ราชนาวี ขึ้นชั้นสู่ ไทยลีก ในฤดูกาลถัดไป
เกมแรก
----
เกมสอง

**รางวัลประจำฤดูกาล **

**ผู้ฝึกสอนยอดเยี่ยมประจำปี**
 ปียะพงษ์ ผิวอ่อน - ทหารอากาศ

**อันดับผู้ทำประตูสูงสุด**
13 ประตู- สุธี สุขสมกิจ - (ธนาคารกสิกรไทย)
11 ประตู- ส่งเสริม มาเพิ่ม - (ทหารอากาศ)- วรวุฒิ ศรีมะฆะ - (บีอีซี เทโรศาสน)
10 ประตู- เสกสรรค์ ปิตุรัตน์ - (สินธนา)
8 ประตู- อภิสิทธิ์ ไข่แก้ว - (การท่าเรือฯ)- สุนัย ใจดี - (ทหารอากาศ)
7 ประตู- รณชัย สยมชัย - (การท่าเรือฯ)- วรวิทย์ ถาวรวัน - (ทหารอากาศ)- สุวิทย์ หวัดแท่น - (โอสถสภา)
6 ประตู- กฤษดา เพี้ยนดิษฐ์ - (องค์การโทรศัพท์ฯ)

**อ้างอิง**
หมวดหมู่:ไทยลีกแบ่งตามฤดูกาล
หมวดหมู่:ฟุตบอลในประเทศไทยปี พ.ศ. 2542
ไทยพรีเมียร์ลีก ฤดูกาล 2541

ไทยพรีเมียร์ลีก ฤดูกาล 2541 หรือ คาลเท็กซ์พรีเมียร์ลีก ฤดูกาล 2541 ตามชื่อผู้สนับสนุนคือ คาลเท็กซ์ เป็นการแข่งขัน ไทยลีก ประกอบด้วย 12 สโมสร โดยทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนทีมอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ ทีมอันดับที่ 2 ของ ไทยลีกดิวิชัน 1 โดยในฤดูกาลนี้ ได้มีการเปลื่ยนผู้สนับสนุนการแข่งขันจาก จอห์นนีวอล์กเกอร์ เป็น คาลเท็กซ์

**ภาพรวมก่อนการแข่งขัน**
โลโก้การแข่งขัน คาลเท็กซ์ พรีเมียร์ลีก
ในฤดูกาลนี้ ฝ่ายจัดการแข่งขันฯ ได้บรรลุข้อตกลงกับทาง คาลเท็กซ์ ในการเป็นผู้สนับสนุนการแข่งขันเป็นเงิน 71 ล้านบาท โดยเซ็นสัญญาสนับสนุนเป็นเวลา 2 ปี โดยมีผู้สนับสนุนเพิ่มเติม อย่าง อาดิดาส, แคนนอน, ซันโย, และ มาสด้า โดยเริ่มการแข่งขันตั้งแต่วันที่ 2 พฤษภาคม ถึง 3 ตุลาคม 2541 โดยมี 12 สโมสรร่วมแข่งขัน

**สโมสรที่เข้าร่วมการแข่งขัน**

**ตารางคะแนนเมื่อสิ้นสุดฤดูกาล**

**รอบเพลย์ออฟ เลื่อนชั้น/ตกชั้น**
สโมสรที่จบอันดับที่ 11 ต้องทำการแข่งขัน เพลย์ออฟ ขึ้นชั้น/ตกชั้น กับสโมสรรองชนะเลิศ ของ ดิวิชั่น 1 2541  โดยที่ผลการแข่งขันรวมสองนัด กรุงเทพมหานคร ชนะ 3 - 1 ได้ลงทำการแข่งขันใน ไทยลีก ฤดูกาลถัดไป
เกมแรก
----
เกมสอง

**รางวัลประจำฤดูกาล **

**ผู้ฝึกสอนยอดเยี่ยมประจำปี**
 การุณ นาคสวัสดิ์ - สินธนา

**ผู้เล่นยอดเยี่ยมประจำปี**
 นิเวส ศิริวงศ์ - สินธนา

**ผู้ทำประตูสูงสุด**
 รณชัย สยมชัย - การท่าเรือฯ (23 ประตู)

**ผู้รักษาประตูยอดเยี่ยม**
 ชัยยง ขำเปี่ยม - บีอีซี เทโรศาสน

**อ้างอิง**
หมวดหมู่:ไทยลีกแบ่งตามฤดูกาล
หมวดหมู่:ฟุตบอลในประเทศไทยปี พ.ศ. 2541
ไทยแลนด์ซอกเกอร์ลีก ฤดูกาล 2540

ไทยแลนด์ซอกเกอร์ลีก ฤดูกาล 2540 หรือ จอห์นนีวอล์กเกอร์ไทยแลนด์ซอกเกอร์ลีก ฤดูกาล 2540 ตามชื่อผู้สนับสนุนคือ จอห์นนีวอล์กเกอร์ เป็นการแข่งขัน ไทยลีก ประกอบด้วย 12 ทีม โดยสโมสรที่จบอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนสโมสรที่จบอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ สโมสรรองชนะเลิศ ของ ดิวิชั่น 1 2540

**ภาพรวมก่อนการแข่งขัน**
โดยที่ฤดูกาลนี้ ทาง สมาคมฟุตบอลแห่งประเทศไทยฯ ในฐานะผู้ดูแลการแข่งขัน ได้มีการปรับโครงสร้างลีกขึ้น โดยกำหนดให้ ไทยลีก มีจำนวนทีมทำการแข่งขันเหลือเพียง 12 สโมสร
โดยสาระสำคัญอยู่ที่ หลักเกณฑ์การเลื่อนชั้น/ตกชั้น โดยตั้งแต่ฤดูกาล 2540 เป็นต้นไป สโมสรที่จบอันดับสุดท้ายของการแข่งขัน จะต้องตกชั้นไปทำการแข่งขัน ลีกดิวิชั่น 1 โดยอัตโนมัติ และสโมสรอันดับรองสุดท้าย จะต้องไปทำการแข่งขัน เพลย์ออฟ กับ สโมสรรองชนะเลิศการแข่งขัน ดิวิชั่น 1 โดยรวมผลสองนัด สโมสรใดชนะประตูรวมสองนัดมากที่สุด จะได้สิทธิ์แข่งขันในไทยลีกฤดูกาลถัดไป

**สโมสรที่เข้าร่วมการแข่งขัน**

**ตารางคะแนน**

**รอบเพลย์ออฟ เลื่อนชั้น/ตกชั้น**
สโมสรอันดับที่ 11 ต้องเล่นรอบเพลย์ออฟ ขึ้นชั้น/ตกชั้น กับสโมสรรองชนะเลิศการแข่งขัน ดิวิชั่น 1 2540 โดยที่ผลการแข่งขันรวมสองนัด โอสถสภา ชนะ 1 - 0 ทำให้ ตำรวจ ตกชั้นสู่ ไทยลีกดิวิชัน 1 และ โอสถสภา ขึ้นชั้นสู่ ไทยลีก ในฤดูกาลถัดไป
เกมแรก
----
เกมสอง

**ภาพรวมหลังการแข่งขัน**

**ควีนส์ คัพ**
ธนาคารกสิกรไทย ชนะเลิศการแข่งขัน ฟุตบอลชิงถ้วยพระราชทาน ควีนสคัพ ครั้งที่ 26 โดยเป็นการชนะเลิศเป็นครั้งที่ 4 ของสโมสรฯ และเป็นครั้งแรกที่ไม่มีสโมสรต่างประเทศมาร่วมแข่งขัน เนื่องจาก วิกฤตการณ์การเงินในปี 2540 โดย ถวัลย์ ธรรมนิยาย ผู้เล่นของสโมสรฯ ได้รับรางวัล ผู้เล่นทรงคุณค่าของการแข่งขันฯ

**เอฟเอคัพ**
สินธนา ได้สิทธิเล่นในรายการ เอเชี่ยน คัพ วินเนอร์ส คัพ หลังจากชนะเลิศการแข่งขัน สิงห์ เอฟเอคัพ

**รางวัลประจำฤดูกาล**

**ผู้ฝึกสอนยอดเยี่ยมประจำปี**
 ปิยะพงษ์ ผิวอ่อน - ทหารอากาศ

**ผู้เล่นยอดเยี่ยมประจำปี**
 เศกสรรค์ ปิตุรัตน์ - สินธนา

**ผู้ทำประตูสูงสุด**
 วรวุฒิ ศรีมะฆะ - เทโร ศาสน

**ดาวรุ่งยอดเยี่ยม**
 มนตรี แพรพันธ์ - ทหารอากาศ

**ทีมมารยาทยอดเยี่ยม**
 สโมสรฟุตบอลสินธนา

**ผู้ตัดสินยอดเยี่ยม**
 พงศธร เพิ่มพานิช

**อ้างอิง**
  ตารางคะแนนของ จอห์นนี่ วอล์กเกอร์ ไทยแลนด์ลีก ปี พ.ศ. 2540 date=2009-11-22 -  Thailand 1997 RSSSF
หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2540
แม่แบบ:จำนวนผู้ลงทะเบียน

==== จำนวนผู้ลงทะเบียน**
 30 พฤศจิกายน 2548 - 2,000 คน- 7 กุมภาพันธ์ 2549 - 3,000 คน- 6 เมษายน 2549 - 4,000 คน- 15 พฤษภาคม 2549 - 5,000 คน- 8 มิถุนายน 2549 - 6,000 คน- 28 มิถุนายน 2549 - 7,000 คน- 19 กรกฎาคม 2549 - 8,000 คน- 8 สิงหาคม 2549 - 9,000 คน- 2 กันยายน 2549 - 10,000 คน- 16 กันยายน 2549 - 11,000 คน- 3 ตุลาคม 2549 - 12,000 คน- 28 ตุลาคม 2549 - 13,000 คน- 16 พฤศจิกายน 2549 - 14,000 คน- 3 ธันวาคม 2549 - 15,000 คน- 20 ธันวาคม 2549 - 16,000 คน- 11 มกราคม 2550 - 17,000 คน- 30 มกราคม 2550 - 18,000 คน- 13 กุมภาพันธ์ 2550 - 19,000 คน- 3 มีนาคม 2550 - 20,000 คน- 22 มีนาคม 2550 - 21,000 คน- 10 เมษายน 2550 - 22,000 คน- 2 พฤษภาคม 2550 - 23,000 คน- 22 พฤษภาคม 2550 - 24,000 คน- 9 มิถุนายน 2550 - 25,000 คน- 25 มิถุนายน 2550 - 26,000 คน- 11 กรกฎาคม 2550 - 27,000 คน- 28 กรกฎาคม 2550 - 28,000 คน- 16 สิงหาคม 2550 - 29,000 คน- 2 กันยายน 2550 - 30,000 คน- 17 กันยายน 2550 - 31,000 คน- 8 ตุลาคม 2550 - 32,000 คน- 26 ตุลาคม 2550 - 33,000 คน- 14 พฤศจิกายน 2550 - 34,000 คน- 4 ธันวาคม 2550 - 35,000 คน- 24 ธันวาคม 2550 - 36,000 คน- 14 มกราคม 2551 - 37,000 คน- 29 มกราคม 2551 - 38,000 คน- 15 กุมภาพันธ์ 2551 - 39,000 คน- 4 มีนาคม 2551 - 40,000 คน- 26 มีนาคม 2551 - 41,000 คน- 14 เมษายน 2551 - 42,000 คน- 10 พฤษภาคม 2551 - 43,000 คน- 31 พฤษภาคม 2551 - 44,000 คน- 14 มิถุนายน 2551 - 45,000 คน- 28 มิถุนายน 2551 - 46,000 คน- 13 กรกฎาคม 2551 - 47,000 คน- 29 กรกฎาคม 2551 - 48,000 คน- 14 สิงหาคม 2551 - 49,000 คน- 30 สิงหาคม 2551 - 50,000 คน- 11 กันยายน 2551 - 51,000 คน- 29 กันยายน 2551 - 52,000 คน
คริสโตเฟอร์ พลัมเมอร์

คริสโตเฟอร์ พลัมเมอร์ (Christopher Plummer) หรือ อาร์เธอร์ คริสโตเฟอร์ ออร์เม พลัมเมอร์ (Arthur Christopher Orme Plummer) (13 ธันวาคม พ.ศ. 2472 – 5 กุมภาพันธ์ พ.ศ. 2564) เป็นนักแสดงอาวุโสชาวแคนาดา มีชื่อเสียงจากการแสดงละครเวที และบท กัปตัน ฟอน แทรปป์ จากภาพยนตร์เรื่อง มนต์รักเพลงสวรรค์ ในปี ค.ศ. 1965 และบทนายพลชาง จากภาพยนตร์ไซไฟ สตาร์เทร็ค ภาค 6 ในปี ค.ศ. 1991
คริสโตเฟอร์ พลัมเมอร์ เกิดที่เมืองโทรอนโต ประเทศแคนาดา เริ่มแสดงละครบรอดเวย์ตั้งแต่อายุ 25 ปี ในปี ค.ศ. 1954 จนเริ่มมีชื่อเสียง และได้เป็นนักแสดงนำในคณะของเซอร์ ลอว์เรนซ์ โอลิเวียร์ คริสโตเฟอร์ พลัมเมอร์เริ่มมีงานแสดงภาพยนตร์ตั้งแต่ปี ค.ศ. 1958 มีผลงานแสดงทั้งภาพยนตร์ ละครเวที และโทรทัศน์ ต่อเนื่องมาจนกระทั่งเขาเสียชีวิตลงด้วยวัย 91 ปี ในวันที่ 5 กุมภาพันธ์ 2021 
พลัมเมอร์ได้รับรางวัลเกี่ยวกับการแสดงหลายครั้ง ซึ่งรวมถึงรางวัลออสการ์หนึ่งครั้ง, รางวัลไพรม์ไทม์เอมมีสองครั้ง, รางวัลโทนีสองครั้ง, รางวัลลูกโลกทองคำหนึ่งครั้ง, รางวัลสมาคมนักแสดงภาพยนตร์และโทรทัศน์หนึ่งครั้ง และรางวัลแบฟตาอีกครั้ง เขาเป็นหนึ่งในนักแสดงไม่กี่คน และเป็นนักแสดงชาวแคนาดาเพียงคนเดียวที่ได้รับทริปเปิลคราวน์ออฟแอ็คติง เขาได้รับรางวัลออสการ์ สาขานักแสดงสมทบชายยอดเยี่ยมในวัย 82 ปี จากการแสดงเรื่อง เดอะบีกินเนอส์ (2010) ทำให้เขากลายเป็นบุคคลอายุมากที่สุดที่ได้รับรางวัลดังกล่าว เขายังได้รับการเสนอเข้าชิงรางวัลสาขานี้อีกครั้งในวัย 88 ปี จากการแสดงเรื่อง ออลเดอะมันนีอินเดอะเวิลด์ ทำให้เขาเป็นบุคคลอายุมากที่สุดที่ได้รับการเสนอชื่อรางวัลนี้

**ชีวิตส่วนตัว**
พลัมเมอร์ได้สมรสถึงสามครั้งด้วยกัน ภรรยาคนแรกของเขาคือ แทมมี กริมส์ ซึ่งเป็นนักแสดงเช่นกัน พวกเขาสมรสกันในปี 1956 และอยู่ด้วยกันเพียงสี่ปี มีบุตรสาวหนึ่งคนชื่อว่า อะแมนดา พลัมเมอร์ (เกิดปี 1957) เป็นนักแสดงหญิง
คนต่อมาที่พลัมเมอร์สมรสคือ แพทริเซีย เลวิส เป็นนักข่าว สมรสกันตั้งแต่วันที่ 4 พฤษภาคม ค.ศ. 1962 และหย่ากันในปี 1967 สามปีหลังจากการหย่าครั้งที่สองของเขา เขาได้สมรสกับนักแสดงหญิง เอเลน เทย์เลอร์ เมื่อวันที่ 2 ตุลาคม ค.ศ. 1970 ทั้งคู่อาศัยอยู่ด้วยกันที่เวสตันในรัฐคอนเนทิคัต พลัมเมอร์ไม่มีบุตรกับคู่สมรสคนที่สองและสาม
หนังสือบันทึกของเขา อินสไปต์ออฟมายเซลฟ์ ตีพิมพ์โดย อัลเฟรด เอ. นอพฟ์ ในเดือนพฤศจิกายน ค.ศ. 2008 พลัมเมอร์เคยเป็นผู้อุปการะคุณของพิพิธภัณฑ์โรงละครแคนาดา

**อ้างอิง**

**แหล่งข้อมูลอื่น**
 56307- 0001626- Christopher Plummer ที่  Canadian Film Encyclopedia date=2007-09-29 
หมวดหมู่:นักแสดงแคนาดา
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลเอมมี
หมวดหมู่:บุคคลจากโทรอนโต
ดาร์ธ เรแวน

เรแวน หรือ ดาร์ธ เรแวน (Revan) เป็นตัวละครในเรื่องแต่งชุด สตาร์ วอร์ส มีบทบาทสำคัญในเกม Star Wars: Knights of the Old Republic เขาเป็นบุรุษลึกลับผู้ที่เคยเป็นอัศวินเจไดและนายพลในช่วงสงครามแมนดาลอเรี่ยน ครั้งหนึ่งเคยถูกตั้งชื่อเล่นว่าเรแวนชิสท์, เขาเป็นผู้นำที่มีความสามารถพิเศษ, มีชื่อเสียงในด้านการวางยุทธการและแผนที่มีเล่ห์เหลี่ยม, และได้ชื่อเสียงจากการเป็นผู้นำสาธารณรัฐกาแลกติกสู่ชัยชนะในสงครามแมนดาลอเรี่ยน
เนื่องมาจากสงครามครั้งนั้น, เขากลับมาจากดินแดนที่ไม่มีใครรู้จักในฐานะลอร์ดมืดแห่งซิธโดยมีชื่อว่าดาร์ธ เรแวนและใช้กองยานเข้าโจมตีสาธารณรัฐ, เริ่มต้นสงครามเจไดกลางเมือง เรียกหาชัยชนะหลังจากชัยชนะ, เรแวนก่อตั้งจักรวรรดิซิธอันทรงพลังเพื่อครอบครองสาธารณรัฐ, แต่ถึงกระนั้น, สองปีครึ่งในขณะที่สงครามดำเนินต่อไป, เขาถูกทรยศโดยศิษย์ของเขา, ดาร์ธ มาลัค, และถูกจับโดยนิกายเจไดในที่สุด
แม้ว่าจะรอดจากความตายโดยการเข้าแทรกของแบสติล่า ชาน, จิตของเรแวนได้รับความเสียหายอย่างมาก ไม่สามารถจำตัวตนของตนเองได้, สภาเจไดจึงแก้ด้วยการสร้างตัวตนใหม่ให้เขา: เป็นหนึ่งในคนที่ภักดีต่อสาธารณรัฐ แม้ว่าเขาจะได้รับรู้ความจริงเมื่อเขาได้เข้ารบกับพวกซิธ, เรแวนก็ละทิ้งส่วนที่เป็นด้านมืดของเขาในอดีต, โค่นมาลัคและจบสงครามที่เขาเป็นคนเริ่มต้น
หนึ่งปีต่อมา, เข้าแยกตัวเพื่ออกตามหาดินแดนที่ไม่มีใครรู้จักอีกครั้ง เครีย, อาจารย์เก่าของเรแวน, เชื่อว่าการโจมตีของเรแวนต่อกาแลกซี่นั้นเป็นส่วนหนึ่งของแผนที่จะรักษาสาธารณรัฐให้พ้นจากภัยคุกคามที่ซ่อนอยู่ของ"ซิธที่แท้จริง", บอกว่าเรแวนนั้นเดินทางไปคนเดียวเพื่อกำจัดพวกนั้นให้สิ้นซาก

**แหล่งข้อมูลอื่น**
  Revan ใน  Wookieepedia: The Star Wars Wiki
ดาร์ธ รเแวน
ดาร์ธ รเแวน
ดาร์ธ รเแวน
ดาร์ธ รเแวน
หมวดหมู่:ตัวละครที่เป็นนายพล
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครที่เป็นผี
หมวดหมู่:บอสวิดีโอเกม
หมวดหมู่:ตัวละครชายในวิดีโอเกม
คณะนิติศาสตร์ มหาวิทยาลัยพายัพ

คณะนิติศาสตร์ มหาวิทยาลัยพายัพ ก่อตั้งและเสนอขอเปิดการเรียนการสอนในสาขานิติศาสตร์ในปี พ.ศ. 2532 และเริ่มเปิดการเรียนการสอนเป็นครั้งแรกในปีการศึกษา 2533 นับเป็นมหาวิทยาลัยแห่งแรกในภาคเหนือที่เปิดการเรียนการสอนเป็นหลักสูตรนิติศาสตร์ โดยระหว่างปี 2554 - 2562 มี ผู้ช่วยศาสตราจารย์ ดร.สัญลักข์ ปัญวัฒนลิขิต ดำรงตำแหน่ง คณบดี 
ปัจจุบันมีการจัดการเรียนการสอน 2 หลักสูตร ได้แก่- หลักสูตรนิติศาสตรบัณฑิต- หลักสูตรนิติศาสตรมหาบัณฑิต

**แหล่งข้อมูลอื่น**
 https://law.payap.ac.th/home/?load=content&lang=th&id=0000000035
พายัพ
นิติศาสตร์
ฮีตเตอร์ (อิเล็กทรอนิกส์)

ฮีตเตอร์ (heater) มีลักษณะเป็นแผ่นม้วนกลมประกอบด้วยผิวด้านในบุด้วยฉนวน ถัดเข้าไปจะมีลวดความร้อนที่พันอยู่รอบฉนวนและที่ผิวนอกจะหุ้มไว้ด้วยแผ่นโลหะที่มีสกรูสำหรับประกอบติดเอาไว้และจะต้องให้ผิวของกระบอกสะอาดปราศจากสิ่งอื่นมาคั่น ทั้งนี้เพื่อให้ความร้อนถ่ายเทไปยังกระบอกได้ดีที่สุด
นอกจากนี้ยังมีเครื่องวัดอุณหภูมิแบบใช้ thermoelement ที่สามารถใช้วัดอุณหภูมิได้ดีในช่วง 0-160 ºC อุปกรณ์วัดอุณหภูมิแบบ thermoelement จะมีสายต่อออกมาจากกระเปาะซึ่งภายในบรรจุ thermoelement (Fe-Konstantan) วัดค่าได้ถึง 900 ℃ แต่ถ้าต้องการวัดอุณหภูมิสูงกว่านี้ให้ใช้ thermoelement ที่ทำจาก Nickelchrom-Nickel หรือ Platinrhodium-Platin ขั้วสายสองสายที่ว่างอยู่นั้นจะนำไปต่อกับหน่วยวัดที่มีเข็มบอกอุณหภูมิ โดยอาศัยหลักการที่ว่า thermoelement เมื่อได้รับความร้อนจะมีแรงเคลื่อนไฟฟ้าเกิดขึ้นและแรงเคลื่อนไฟฟ้าจะวิ่งไปตามสายไฟเข้าเครื่องวัด ซึ่งลักษณะเป็นเครื่องมือวัดแรงเคลื่อนไฟฟ้าแต่สามารถแปรเทียบค่าเป็นอุณหภูมิได้

ในปัจจุบันความก้าวหน้าด้านอิเล็กทรอนิกส์รุดหน้าไปมากจึงได้มีการสร้างเครื่องควบคุมอุณหภูมิด้วยระบบอิเล็กทรอนิกส์ออกมาหลายแบบรวมทั้งแบบใช้ Photo cell ประกอบการควบคุม  ซึ่งจะศึกษาได้จากตำราและคู่มือด้านเครื่องมือวัดและควบคุมด้วยอิเล็กทรอนิกส์ทั่ว ๆ ไป
สำหรับอุปกรณ์ควบคุมอุณหภูมิที่ใช้กับเครื่องฉีดพลาสติกโดยเฉพาะก็มีหลายแบบ  เช่น  แบบใช้  thermoelement, photo cell  แบบ induction  และแบบใช้อิเล็กทรอนิกส์ ฯลฯ  
เป็นเครื่องควบคุมอุณหภูมิแบบใช้  thermoelement  ซึ่งใช้หลักการเดียวกับเครื่องวัดอุณหภูมิ  แต่ได้สร้างวงจรควบคุมประกอบให้ทำงานอยู่ระหว่างค่ากำหนด  2 ค่า  ซึ่งเรียกเครื่องควบคุมสองจุด คือ เมื่ออุณหภูมิสูงขึ้นถึงจุดกำหนดค่าสูงจะตัดวงจรของ heater และถ้าอุณภูมิลดต่ำลงถึงจุดกำหนดค่าต่ำก็ให้ต่อวงจรและจุดกำหนดนี้สามารถจะปรับตั้งได้ด้วยมือ
หมวดหมู่:อิเล็กทรอนิกส์
สงคราม ความหวัง บัลลังก์ เกียรติยศ

สงคราม ความหวัง บัลลังก์ เกียรติยศ (italic=yes) เป็นภาพยนตร์ร่วมระหว่างประเทศฝรั่งเศส เยอรมัน อังกฤษ และโปแลนด์  ผลงานการกำกับโดย โรมัน โปลันสกี้  นำแสดงโดย เอเดรียน โบรดี ออกฉายครั้งแรก ในวันที่ 24 พฤษภาคม ปี พ.ศ. 2545 ในงานเทศกาลภาพยนตร์ ณ เมืองคาน ประเทศฝรั่งเศส

**เนื้อเรื่อง**
เป็นภาพยนตร์เกี่ยวกับชีวประวัติของววาดึสวัฟ ชปิลมัน (Wladyslaw Szpilman) ศิลปินนักเปียโนชาวโปแลนด์เชื้อสายชาวยิว ในช่วงสงครามโลกครั้งที่ 2 เริ่มจากปี ค.ศ. 1939  ฝ่ายทหารนาซีบุกเข้ามายึ กรุงวอร์ซอ และเมื่อฝ่ายอังกฤษ และฝรั่งเศสประกาศสงครามกับเยอรมัน จึงเริ่มมีการทำเขตกักกันชาวยิว ต่อมาในเดือนสิงหาคม ค.ศ. 1942 ครอบครัวของสปิลมันน์ก็โดนกวาดต้อนขึ้นรถไฟไป ยกเว้นสปิลมันน์ ซึ่งได้รับการช่วยเหลือจากเพื่อนคนหนึ่งที่เป็นตำรวจยิว  ในช่วงก่อนที่ทหารนาซีเยอรมันจะถอนทัพไปจากโปแลนด์ จากการบุกของกองทัพรัสเซีย  สปิลมันน์ ได้รับการดูแลจากนายทหารเยอรมัน ชื่อ ร้อยเอกวิลม์ โฮเซนเฟลด์ (ซึ่งเสียชีวิตในค่ายเชลยสงครามโซเวียตปี ค.ศ. 1952)

**นักแสดง**
เอเดรียน โบรดี .....  ววาดึสวัฟ ชปิลมัน
*โทมัส เคร็ทช์มัน .....  ร้อยเอกวิลม์ โฮเซนเฟลด์- Frank Finlay .....  พ่อ- Maureen Lipman .....  แม่- Emilia Fox .....  Dorota - Ed Stoppard .....  Henryk - Julia Rayner .....  Regina - Jessica Kate Meyer .....  Halina - Michal Zebrowski .....  Jurek - Wanja Mues .....  SS Slapping Father - Richard Ridings .....  Mr. Lipa - Nomi Sharron .....  Feather Woman - Anthony Milner .....  Man Waiting to Cross - Lucy Skeaping .....  Street Musician - Roddy Skeaping .....  Street Musician

**รางวัล**
 Oscar Best : Actor : Adrien Brody- Oscar Best : Director : Roman Polanski- Oscar Best : Screenplay : Ronald Harwood

**แหล่งข้อมูลอื่น**
  Official website date=2005-11-26 -   Rottentomatoes- 0253474-  SiaMzone
หมวดหมู่:ภาพยนตร์ฝรั่งเศส
หมวดหมู่:ภาพยนตร์เยอรมัน
หมวดหมู่:ภาพยนตร์อังกฤษ
หมวดหมู่:ภาพยนตร์โปแลนด์
หมวดหมู่:ภาพยนตร์ชีวประวัติ
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์เพลง
หมวดหมู่:ภาพยนตร์ชีวิต
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ระดับอาร์
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์ที่กำกับโดย โรมัน โปลันสกี้
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์ที่มีฉากในประเทศโปแลนด์
หมวดหมู่:ภาพยนตร์ที่ถ่ายทำในประเทศโปแลนด์
แมกนิจูด

แมกนิจูด (magnitude) เป็นมาตราวัดระดับ อาจหมายถึง
 แผ่นดินไหว- มาตราริกเตอร์ (Richter magnitude scale) มาตราวัดระดับของพลังงานแผ่นดินไหว
ความสว่างของดาวฤกษ์แบบลอการิทึม ซึ่งวัดได้สองวิธี- ความส่องสว่างปรากฏ (Apparent Magnitude)- ความส่องสว่างสัมบูรณ์ (Absolute Magnitude)
 คณิตศาสตร์- ขนาด (คณิตศาสตร์)
ดาราจักรชนิดดาวกระจาย

ไฟล์:Antennae galaxies xl.jpg|thumb|250px|ดาราจักรหนวดแมลง ตัวอย่างของดาราจักรชนิดดาวกระจายระดับสูง เกิดจากการปะทะกันระหว่างดาราจักร NGC 4038 กับ NGC 4039
ไฟล์:NGC 1569.jpg|thumb|250px|ปฏิกิริยาดาวกระจายที่เกิดขึ้นย่านใจกลางของดาราจักรแคระ NGC 1569 ภาพถ่ายจากกล้องโทรทรรศน์อวกาศฮับเบิล
ดาราจักรชนิดดาวกระจาย (Starburst Galaxy) คือดาราจักรที่อยู่ในกระบวนการก่อเกิดดาวฤกษ์ใหม่ในอัตราสูงเป็นพิเศษ เมื่อเปรียบเทียบกับอัตราการก่อเกิดดาวฤกษ์ใหม่ที่พบในดาราจักรทั่วไป บ่อยครั้งที่มักตรวจพบดาราจักรที่ก่อเกิดดาวฤกษ์ใหม่อย่างมหาศาลภายหลังการปะทะกันระหว่างดาราจักรสองแห่ง อัตราการเกิดดาวฤกษ์นี้มีมากขนาดที่ว่า หากคงอัตราเดิมต่อไป แก๊สที่มีอยู่ในดาราจักรจะถูกใช้หมดไปในเวลาอันสั้นกว่าอายุเฉลี่ยของดาราจักรอย่างมาก เหตุนี้การเกิดปฏิกิริยาดาวกระจายจำนวนมากจึงเป็นภาวะชั่วคราวเท่านั้น ดาราจักรชนิดดาวกระจายที่มีชื่อเสียงได้แก่ ดาราจักร M82 ดาราจักร NGC 4038/NGC 4039 (ดาราจักรแอนเทนนา) และดาราจักร IC 10 เป็นต้น

**ดูเพิ่ม**
 ดาราจักรกัมมันต์
หมวดหมู่:ดาราจักร
หน่วยอนุพัทธ์เอสไอ

หน่วยอนุพัทธ์เอสไอ (SI derived Units) คือหน่วยที่เกิดจากการรวมกันของหน่วยฐานเอสไอโดยการคูณหรือหาร เพื่อใช้ในเรื่องการวัดและการแสดงปริมาณต่างๆ ซึ่งหน่วยอนุพันธ์สามารถมีได้มากมายไม่จำกัด เนื่องจากปริมาณต่างๆในโลกนี้ที่คนเราอยากรู้ก็ไม่สามารถจำกัดได้ เพียงแต่เลือกหน่วยพื้นฐานมาประกอบเข้าด้วยกันให้ถูกต้อง

**หน่วยประกอบของหน่วยเอสไอ**
ก่อนหน้าปีพ.ศ. 2538 ระบบหน่วยวัดระหว่างประเทศเคยจัดหน่วยเรเดียนและสเตอเรเดียน ไว้เป็นหน่วยประกอบของหน่วยเอสไอ (Supplementary units) แต่ได้ถูกยกเลิกไปภายหลังและถูกรวมเข้ากับหน่วยอนุพัทธ์เป็นหน่วยที่ไม่มีไดเมนชัน ซึ่งเมื่อลดรูปอย่างต่ำดูแล้วพบว่าไม่มีหน่วยฐานมาเกี่ยวข้อง

**หน่วยอนุพันธ์ที่มีชื่อเฉพาะ**
หน่วยฐานสามารถรวมกันเป็นหน่วยอนุพัทธ์ได้เพื่อใช้วัดและการแสดงปริมาณอื่นๆ นอกเหนือจากปริมาณฐาน นอกจากหน่วยเรเดียนและสตีเรเดียนแล้ว ยังมีหน่วยอื่นๆ ที่มีชื่อหน่วยเฉพาะซึ่งส่วนมากเกิดจากนักวิทยาศาสตร์ที่ค้นพบ
สำหรับหน่วยอื่นๆ เช่นลิตร ไม่ใช่หน่วยเอสไอโดยตรง แต่เป็นหน่วยที่ยอมรับให้ใช้กับระบบเอสไอ

**ดูเพิ่ม**
 หน่วยเอสไอ- หน่วยฐานเอสไอ

**อ้างอิง**
หมวดหมู่:หน่วยเอสไอ
พระภรตมุนี

พระภรตมุนี (อักษรเทวนาครี: भरत मुनि) เป็นมหาฤๅษี (มหรรษี) ที่กล่าวถึงว่าเป็นผู้แต่งตำรานาฏยศาสตร์ ผลงานนี้ครอบคลุมถึงละครและการแสดงแบบอินเดียโบราณ โดยเฉพาะละครอินเดียคลาสสิก ภรตมุนีถือเป็นบิดาแห่งรูปศิลปะอินเดีย มีบันทึกว่าตำรานี้เขียนขึ้นในช่วง 200 ปีก่อนคริสต์ศักราชถึง ค.ศ. 200 แต่การประมาณไกลสุดอยู่ที่ 500 ปีก่อนคริสต์ศักราชถึง ค.ศ. 500
ผู้แต่งตำราฟ้อนรำมีชีวิตในช่วงศตวรรษที่ 4 - ศตวรรษที่ 2 ก่อนคริสตกาล เป็นครูนาฏศิลปะผู้รวบรวมท่ารำ (กรณะ) ของพระศิวะ ทั้ง 108 ท่า พระภรตมุนีผู้รจนาคัมภีร์นาฏยศาสตร์ เป็นประโยชน์แก่การศึกษาการฟ้อนรำในอินเดียและประเทศต่าง ๆ ในภาคพื้นเอเชียอาคเนย์

**อ้างอิง**
 "Revealing the Art of Natyasastra" by Narayanan Chittoor Namboodiripad 9788121512183

**แหล่งข้อมูลอื่น**
 publisher=Asiatic Society of Bengal, Calcutta
หมวดหมู่:นักเขียนชาวอินเดีย
หมวดหมู่:บุคคลในศาสนาฮินดู
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลในศตวรรษที่ 4 ก่อนคริสตกาล
การแก้ปัญหายิวครั้งสุดท้าย

การแก้ปัญหาชาวยิวครั้งสุดท้าย หรือ มาตรการสุดท้าย (Final Solution ; Die Endlösung) เป็นแผนนาซีสำหรับการฆ่าล้างเผ่าพันธุ์หรือการกำจัดชาวยิวในช่วงสงครามโลกครั้งที่สอง "มาตรการสุดท้ายของปัญหาชาวยิว" เป็นชื่อรหัสนามอย่างเป็นทางสำหรับการสังหารชาวยิวทั้งหมดในการบรรลุถึง ซึ่งไม่ได้จำกัดอยู่ที่ทวีปยุโรป นโยบายนี้เป็นการฆ่าล้างเผ่าพันธุ์โดยเจตนาและอย่างเป็นระบบ ได้มีการเริ่มต้นไปทั่วทั้งดินแดนยุโรปที่ถูกยึดครองโดยเยอรมันเป็นการกำหนดในขั้นตอนและข้อตกลงทางภูมิศาสตร์-การเมืองโดยผู้นำนาซีในเดือนมกราคม ค.ศ. 1942 ที่การประชุมที่วันเซที่ถูกจัดขึ้นใกล้กับกรุงเบอร์ลิน และถึงจุดสูงสุดของฮอโลคอสต์ ซึ่งได้แสดงให้เห็นถึงการสังหารชาวยิวเชื้อสายโปล 90% และสองในสามของประชากรชาวยิวในยุโรป
ลักษณะและระยะเวลาของการตัดสินใจที่นำไปสู่มาตรการสุดท้ายเป็นประเด็นที่ได้รับการศึกษาวิจัยและถกเถียงกันอย่างเข้มข้นของฮอโลคอสต์ โครงการที่ได้ถูกพัฒนาขึ้นในช่วง 25 เดือนแรกของสงครามที่นำไปสู่ความพยายาม "การสังหารครั้งสุดท้ายต่อชาวยิวในอำนาจของเยอรมัน" นักประวัติศาสตร์ส่วนใหญ่ได้เห็นด้วย นักเขียน Christopher Browning ว่ามาตรการสุดท้ายไม่สามารถนำมาประกอบกับการตัดสินใจครั้งเดียวที่ทำขึ้นในช่วงเวลาใดเวลาหนึ่งBrowning424 "เป็นที่ยอมรับกันโดยทั่วไปว่ากระบวนการตัดสินใจเป็นเวลานานและเพิ่มขึ้น" ในปี ค.ศ. 1940 หลังฝรั่งเศสถูกยึดครอง อาด็อล์ฟ ไอช์มันได้คิดค้นแผนมาดากัสการ์เพื่อโยกย้ายประชากรชาวยิวในยุโรปไปยังอาณานิคมฝรั่งเศส แต่แผนดังกล่าวถูกละเลยด้วยเหตุผลทางด้านโลจิสติกส์ ส่วนใหญ่มาจากการปิดล้อมทางทะเล  นอกจากนี้ยังได้มีแผนเบื้องต้นเพื่อเนรเทศชาวยิวไปยังปาเลสไตน์และไซบีเรียp=76  ในปี ค.ศ. 1941 นักเขียน Raul Hilberg ในช่วงแรกของการสังหารหมู่ หน่วยสังหารเคลื่อนที่ได้เริ่มแสวงหาเหยื่อข้ามดินแดนตะวันออกที่ถูกยึดครอง ในขั้นตอนที่สอง ได้เริ่มต้นไปทั่วทั้งดินแดนยุโรปที่ถูกยึดครองโดยเยอรมัน เหยื่อชาวยิวที่ถูกรวบรวมจะถูกส่งโดยรถไฟมรณะเพื่อไปยังค่ายมรณะที่ถูกสร้างขึ้น เพื่อบรรลุวัตถุประสงค์อย่างเป็นระบบของมาตรการสุดท้าย

**อ้างอิง**
 สัญชัย สุวังบุตร. สารานุกรมประวัติศาสตร์ยุโรปฉบับราชบัณฑิตยสถาน เล่ม E-F

**ดูเพิ่ม**
 การล้างชาติพันธุ์โดยนาซี
หมวดหมู่:การล้างชาติพันธุ์โดยนาซี
หมวดหมู่:นาซี
สถานีย่อย:พระพุทธศาสนา/มุมธรรมะ/เก็บบทความ

เนื้อหา กล่องบทความมุมธรรมะ ใน สถานีย่อย:พระพุทธศาสนา คุณสามารถเสนอเนื้อหาในส่วนนี้ได้ที่นี่

**เนื้อหาประจำวันพระแรม 1 ค่ำ เดือน 88 พ.ศ.2553 (วันเข้าพรรษา)**
"ความสุขทางโลกเกิดจากการแสวงหา..
ความสุขทางธรรมเกิดขึ้นโดยไม่ต้องทำอะไร"- จาก นิตยสารธรรมะใกล้ตัว ฉบับที่ ๒ : โดย เขมกร

**เนื้อหาเดือนกุมภาพันธ์ - เมษายน 2552**
ทำดี..
ดีกว่าดวงดี
เพราะทำดีทั้งปวง
ดวงมันจึงดี- จากหนังสือ: "อนุทินภาพ ๖๐ ปี สวนโมกข์" ของท่าน พุทธทาส

**เนื้อหาเดือนพฤศจิกายน 2551 - มกราคม 2552**
"ความหนัก คือ ทุกข์ รู้จักทุกข์แล้วหา เหตุของมัน
เมื่อมีทุกข์เกิดขึ้นมา ดูว่าทุกข์เกิดจากอะไร
แล้วแก้มันตรงนั้น

เหมือนจะยกระฆังแล้วรู้สึกหนัก นี่คือ รู้จักทุกข์
ปฏิบัติให้ถึงความดับทุกข์ ก็คือ "วาง"
เมื่อวางของหนักแล้ว ความเบาก็เกิดขึ้นมา
การปฏิบัติเป็นอย่างนี้"- จากหนังสือ: "พอดี" ของท่าน พระโพธิญาณเถร (ชา สุภัทโท)

**เนื้อหาวันพระแรม 8 ค่ำ​เดือน 6 พ.ศ.2551 (วันอัฏฐมีบูชา)**
"...ในความสนุกของปุถุชนนั้น มันไม่จริง, มันหลอกลวง มันเป็นมายา, แล้วมันใส่ความทุกข์ให้ผู้นั้น เหมือนกับเหยื่อที่ใครกินเข้าไปแล้วมันติดเบ็ด. นี้เรียกว่า ตกอยู่ใต้อำนาจพญามาร..."- จากหนังสือ: แก่นพุทธศาสน์ ของท่าน พุทธทาสภิกขุ

**เนื้อหาประจำวันพระ ขึ้น 15 ค่ำ เดือน 6 พ.ศ. 2551**
"กรรมในพุทธศาสนา คือกรรมที่ทำความสิ้นแห่งกรรมทั้งปวง จนชีวิตอยู่เหนือกรรม..."- จากหนังสือ วิธีฝึกสมาธิวิปัสสนา ของท่าน พุทธทาสภิกขุ
หมวดหมู่:สถานีย่อยพระพุทธศาสนา
เสียชีวิตในการปฏิบัติหน้าที่

ไฟล์:MortDebarquement.jpg|thumb|หลุมฝังศพทหารปืนกลอเมริกันระหว่างยุทธการแห่งนอร์มังดี
ไฟล์:Omaha-beach-cemetery.jpg|thumb|สุสานหาดโอมาฮาในแคว้นนอร์มังดี ของฝรั่งเศส
เสียชีวิตในการปฏิบัติหน้าที่ (killed in action หรือ KIA หรือ K. I. A) เป็นการจัดระดับของความสูญเสียระหว่างการรบ หมายความว่า เป็นการตายที่เกิดขึ้นจากน้ำมือของฝ่ายศัตรู หรือโดย "การยิงพวกเดียวกัน (Friendly fire)" ระหว่างการรบ แต่การตายในการรบไม่จำเป็นต้องเกิดจากการเสียชีวิตด้วยอาวุธ เพียงแต่เป็นการกระทำของฝ่ายศัตรู การตายในการรบไม่รวมถึงสาเหตุอย่างเช่น อุบัติเหตุการขับรถ หรือการก่อการร้าย เป็นต้น การตายในการรบสามารถใช้ได้กับทั้งทหารบกในแนวหน้า ทหารเรือ ทหารอากาศ รวมไปถึงทหารกองหนุนด้วย
นอกจากนั้น การจัดระดับดังกล่าวยังหมายถึง เสียชีวิตจากอาการบาดเจ็บ (died of wounds; DOW) อันหมายถึงผู้ที่รอดชีวิตไปจนถึงสถานรักษาพยาบาล แต่ว่านักประวัติศาสตร์และนักการทหารใช้คำย่อแตกต่างกัน

**ดูเพิ่ม**
 สูญหายในการปฏิบัติหน้าที่ - MIA- บาดเจ็บในการปฏิบัติหน้าที่ - WIA- เชลยศึก - POW

**แหล่งข้อมูลอื่น**
หมวดหมู่:ความตาย
หมวดหมู่:คำศัพท์การทหาร
สถานีย่อย:พระพุทธศาสนา/ธรรมะน่ารู้/เก็บบทความ

เนื้อหา กล่องบทความเก็บเพชรจากพระโอษฐ์ ใน สถานีย่อย:พระพุทธศาสนา

**เนื้อหาประจำวันพระแรม 1 ค่ำ เดือน 88 พ.ศ.2553 (วันเข้าพรรษา)**

**เนื้อหาวันเข้าพรรษา 2552**

**เนื้อหาเดือนกุมภาพันธ์ พ.ศ. 2552 - เมษายน พ.ศ. 2552**
ลาโภ อลาโภ ยโส อยโส จ       นินฺทา ปสํสา จ สุขํ จ ทุกขํ
เอเต อนิจฺจา มนุเชสุ ธมฺมา       มา โสจิ กึ โสจสิ โปฏฺฐปาท
"ได้ลาภ เสื่อมลาภ ได้ยศ เสื่อมยศ
นินทา สรรเสริญ สุข และทุกข์
สิ่งเหล่านี้เป็นธรรมดาในหมู่มนุษย์ ไม่มีความเที่ยงแท้แน่นอน
อย่าเศร้าโศกเลย ท่านจะโศกเศร้าไปทำไม..."-  พระพุทธพจน์จากพระไตรปิฎก: อังคุตตรนิกาย อัฏฐกนิบาต โลกวิปัตติสูตร

**เนื้อหาเดือนพฤศจิกายน พ.ศ. 2551 - มกราคม พ.ศ. 2552**
กยิรา เจ กยิราเถนํ
"จะทำสิ่งใด ควรทำให้จริง"-  พระพุทธพจน์จากพระไตรปิฎก: คาถาธรรมบท นิรยวรรคที่ ๒๒

**เนื้อหาวันพระแรม 8 ค่ำ​เดือน 6 พ.ศ.2551 (วันอัฏฐมีบูชา)**
โสจนฺติ ชนา มมายิเต
"โลกโศกเศร้า เพราะความยึดมั่นว่า เป็นของเรา"-  พระพุทธพจน์จากพระไตรปิฎก:ชราสุตตนิทเทสที่ ๖

**เนื้อหาประจำวันพระ ขึ้น 15 ค่ำ เดือน 6 พ.ศ. 2551**
สพฺเพ ธมฺมา นาลํ อภินิเวสาย
"สรรพสิ่งทั้งปวง ไม่ควรยึดมั่นถือมั่น"-  พระพุทธพจน์จากพระไตรปิฎก:จูฬตัณหาสังขยสูตร
หมวดหมู่:สถานีย่อยพระพุทธศาสนา